Sinplizio (aita santua)

Sinplizio (Tivoli ? - Erroma 483ko martxoak 10) Eliza Katolikoko 47. aita santua izan zen 468 eta 483 bitartean.

Kastinoren semea, bere aitasantualdian gertatu zen Mendebaldeko Erromatar Inperioaren erorketa 476an heruloen errege Odoakrok azken erromatar enperadore Romulo Augustulo garaitu eta kargutik kendu zuenean.

Konstantinoplan, Basilisko Zenon enperadorearen aurka matxinatu zen eta tronua bereganatu zuen. Monofisita adierazia "Enkyklikon" delakoa aldarrikatu zuen, 451n monofisismoa kondenatu zuen Kaltzedoniako kontzilioa onartzen ez zuen ediktu erlijiosoa.

Ediktu hori baliogabetua geratu zen Zenonek tronua berreskuratu zuenean, baina bandaloekin eta ostrogodoekin izan zituen borroken ondorioz, enperadoreak eztabaida monofisitarentzako konponbide bat topatu zuen 482an, "Henotikon" izenaz ezagutu zen ediktu berri bat argitaratuz; hor, monofisiten eta ortodoxotzat hartzen zen doktrinaren arteko batasun formula bat bultzatzen zen. Sinpliziok ez zuen ediktu berriak sortu zuen arazoa eta Akaziar zisma eragin zuena bizi, 483ko martxoaren 10ean hil baitzen.

 Erreferentziak 

Kategoria:Aita santuak
Kategoria:Santuak
Kategoria:Italiako santuak